Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7510

b) köteles megfelelő mennyiségű élelmiszeradagot, gyógyszer készletet, jelzőeszközt és egyéb más túlélési és mentő felszerelést ellátmányként tárolni; 4.4 Kiképzés és gyakorlatozások A kutatás és mentés legmagasabb fokú hatékonyságának elérése és fenntartása céljából a szerződő állam kutató és mentő személyzeteit részesítse rendszeres kiképzésben és tartasson megfelelő kutató és mentő gyakorlatokat. 4.5 A repülőgép roncs Ajánlás. – A szerződő állam gondoskodjon róla, hogy a területén belül, vagy a felelőssége alá tartozó kutatási és mentési körzetekben a nyílt tengeren, vagy a meg nem határozott felségjogú területeken bekövetkezett repülőbalesetekből származó roncsokat a baleset kivizsgálását követően eltávolítsák, vagy megsemmisítsék, illetőleg térképen feltüntessék, ha jelenléte veszélyes, vagy a későbbi kutató mentő műveletekben zavart okozhat. ANNEX 13. Légijármű balesetek és események kivizsgálása

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes